
ŠAKIŲ RAJONO SAVIVALDYBĖS ADMINISTRACIJOS 
 SINTAUTŲ SENIŪNIJA


2018 METŲ VEIKLOS PLANO ATASKAITA

	Seniūnija yra Šakių rajono savivaldybės administracijos struktūrinis teritorinis padalinys, veikiantis tam tikroje savivaldybės teritorijos dalyje. Seniūnijos aptarnaujamos teritorijos ribas savo sprendimu nustato savivaldybės Taryba.
	Šakių rajono savivaldybės misija - plėtoti ir skatinti vietos savivaldą, užtikrinti viešojo administravimo ir viešųjų paslaugų teikimo funkcijų vykdymą tenkinant rajono bendruomenės viešuosius poreikius bei interesus.
               	SINTAUTŲ SENIŪNIJOS MISIJA - savo administraciniame padalinyje padėti įgyvendinti Vietos savivaldos įstatyme administracijai pavestus uždavinius, veikti pagal savivaldybės administracijos direktoriaus patvirtintus seniūnijos veiklos nuostatus, organizuoti ir užtikrinti efektyvų savarankiškų ir valstybės deleguotų funkcijų valdymą, bendradarbiauti su esamomis kaimo bendruomenėmis, apibendrinti seniūnijos gyventojų pastabas, pasiūlymus ir siekti juos įgyvendinti.
	SINTAUTŲ SENIŪNIJOS VIZIJA - užtikrinti savivaldos plėtrą, sukurti sveiką, švarią, saugią ir patogią gyvenamąją aplinką, pagerinti gyvenimo kokybę kiekvienam bendruomenės nariui, efektyviai išnaudoti visus turimus gamtos resursus kaimo turizmo vystymui, pritraukti investicijas siekiant sukurti palankias sąlygas verslui.

	STRATEGINIS (-IAI) TIKSLAS (-AI) ir UŽDAVINYS (-IAI)

	Šakių rajono savivaldybės administracijos Sintautų seniūnijos iškelti tikslai 2018 m.:
1. Šiuolaikiškos susisiekimo sistemos plėtra;
2. Socialinių paslaugų prieinamumo ir pasirinkimo užtikrinimas; 
3. Socialinių paslaugų aprėpties didinimas;
4. Inovatyvi, pažangi žemės ūkio veikla, tausojanti aplinką ir sveikatą;
5. Darnaus išteklių naudojimo skatinimas;
6. Švietimo kokybės gerinimas;
7. Gyventojų užimtumo didinimas;
8. Efektyvaus viešojo valdymo sistemos sukūrimas.

Šakių rajono savivaldybės administracijos Sintautų seniūnijos 
strateginius tikslus įgyvendinantys uždaviniai 2018 m.:
1.1.  Modernizuoti ir plėtoti savivaldybės vietinės reikšmės kelius, gatves ir kitas 
susisiekimo komunikacijas;
2.1. Teikti bendrąsias paslaugas;
3.1.  Socialinio darbo seniūnijose tobulinimas, socialinio darbuotojo statuso 
visuomenėje gerinimas;
3.2.  Šakių rajono socialinio būsto fondo plėtra;
4.1.  Teikti paslaugas, konsultuoti žemės ūkio subjektus ES ir nacionalinės paramos 
investicijų bei kitais žemės ūkio klausimais;
5.1.  Kompleksiškai plėtoti ir puoselėti rekreacines teritorijas, želdynus bei kitas 
viešąsias erdves, pritaikant jas gyventojų bei verslo poreikiams;
6.1.  Kompleksiškai modernizuoti, renovuoti švietimo įstaigų mokymo (si) ir ugdymo 
(si) aplinką ir materialinę bazę (vaikų ir jaunimo ugdymo organizavimas); 
	7.1. Organizuoti užimtumo didinimo programą;
8.1.  Vykdyti viešojo administravimo veiklos tobulinimo programas.

STRATEGINĮ (-IUS)   TIKSLĄ (-US)  ĮGYVENDINANČIOS PROGRAMOS

Šakių rajono savivaldybės administracijos Sintautų seniūnija, vykdydama savo veiklą, prisidėjo prie Šakių rajono savivaldybės 2018-2020 metų strateginio veiklos plano šių programų įgyvendinimo:
1. Mokymosi visą gyvenimą, jaunimo ir sporto programa (01);
2. Valdymo programa (07);
3.  Ūkio plėtros programa (12);
4.  Socialinės ir sveikatos apsaugos programa (13).

	
VEIKLOS APŽVALGA PAGAL SENIŪNIJOS METINĮ VEIKLOS PLANĄ

             Sintautų seniūnijos pagrindinis tikslas yra gerinti gyvenimo kokybę seniūnijoje, kuriant sveiką, saugią ir švarią aplinką. Įgyvendinant Sintautų seniūnijos 2018 metų veiklos plane iškeltą tikslą, vykdant savarankiškas ir deleguotas funkcijas, seniūnijos gyventojai buvo aptarnaujami laiku ir kokybiškai, suteikiama reikalinga informacija, išduodamos pažymos ir kiti reikalingi dokumentai, suteikiama reikalinga socialinė pagalba, žemės ūkio subjektams suteikiama reikalinga informacija, deklaruoti gyvenamą vietą ir gauti pažymas. Siekiama efektyviai išnaudoti visus esamus rezervus nedarbui mažinti, pritraukti investicijas, siekiant sukurti palankias sąlygas verslui. Kuriama saugi ir švari aplinka bendruomenės nariams. Seniūnijoje 2018 m. sausio 1 d. duomenimis gyveno 1602 gyventojai. Seniūnija yra suskirstyta į 6 seniūnaitijas: Sintautų, Griebčių, Pentos, Beržynų, Užpjaunių ir Užsienių.

DUOMENYS APIE SENIŪNIJĄ

	[bookmark: _GoBack]1.
	Seniūnijos plotas
	ha
	9500

	2.
	Bendras kelių ir gatvių ilgis
	km
	76,30

	3.
	Gatvių skaičius
	vnt.
	29

	4.
	Tvarkomų kapinių skaičius
	vnt.
	17

	5.
	Kapinių teritorijų plotas
	ha
	3,39

	6.
	Lankytinų vietų seniūnijoje skaičius
	vnt.
	7

	7.
	Eksploatuojamų šviestuvų skaičius
	vnt.
	195

	8.
	Seniūnijos prižiūrimų želdinių plotas
	ha
	9

	9.
	Socialiai remtinų rizikos šeimų skaičius
	vnt.
	6




SINTAUTŲ  SENIŪNIJOS 2018 METŲ VEIKLOS PLANO REZULTATAI ĮGYVENDINIMO APŽVALGA


Įgyvendinant Sintautų seniūnijos 2018 metų veiklos planą, buvo siekiama prisidėti prie Šakių rajono savivaldybės 2018-2024 metų strateginiame plėtros plane numatytų prioritetų įgyvendinimo: 
· Tvariam ekonominiam augimui palanki aplinka;
· veikli, atvira, saugi, sveika ir tobulėjanti visuomenė;
· savitas, patrauklus ir ambicingas Zanavykų kraštas.



Sintautų seniūnija įgyvendino 2018 m.:
Šakių rajono savivaldybės 2018-2020 metų strateginio veiklos plano programos „Ūkio 
plėtros programa“ (kodas 12) 1 tikslo „Šiuolaikiškos susisiekimo sistemos plėtra“ seniūnijos uždavinio „Modernizuoti ir plėtoti savivaldybės vietinės reikšmės kelius, gatves ir kitas susisiekimo komunikacijas“ priemonę „Objektų priežiūros vykdymas“. Įgyvendinant šią priemonę, keturis kartus per metus buvo lyginami, žvyruojami seniūnijos teritorijoje esantys vietinės reikšmės keliai ir gatvės (prižiūrimų kelių ir gatvių ilgis 76 km.). Minėtiems darbams apmokėti išleista 19810,00 Eur, už 13800,00 Eur buvo nupirktta 800 kub. m. žvyro mišinio, kuriuo buvo žvyruojamos seniū-  nijos gatvės ir keliai, o už 6010,00 Eur buvo nugreideriuota viso 300 km kelių ir gatvių. Buvo atliekami šaligatvių, gatvių priežiūros ir valymo darbai. Tamsiu paros metu pagal galimybes buvo apšviečiamos seniūnijos gatvės ir aikštės, keičiami gatvių šviestuvai. Želdinių plotai buvo prižiūrimi, pjaunant kas 10 dienų. Buvo vykdoma veikiančių ir neveikiančių kapinių priežiūra, kitų saugomų bei turinčių išliekamąją vertę objektų tvarkymo pagalbiniai darbai, teritorijos aplink visuomeninius pastatus priežiūra. Mokamas darbo užmokestis ir socialinis draudimas aplinkos išlaikymo darbuotojams (viso 32317,00 Eur). Metų pabaigoje iš sutaupytų lėšų (3500,00 Eur) buvo nupirkta traktorinė šluota. Pagal uždavinio priemonę „Žemės ūkio funkcijų vykdymas“, įgyvendinant šią priemonę buvo skirtos lėšos kanceliarinėms prekėms, seniūnijos žemės ūkio specialistui išlaikyti, viso 160,00 Eur (planas 160,00 Eur). Pagal uždavinio priemonę „Viešųjų darbų organizavimas“, įgyvendinant šią priemonę buvo vykdoma seniūnijos gyvenviečių gatvių, šaligatvių, pakelių, takų tvarkymas, bendro naudojimo teritorijų žolės pjovimas ir medžių genėjimas, želdinių priežiūra. Pagal viešųjų darebų programą įdarbinti 10 seniūnijos gyventojų, darbo užmokesčiui išleista 7480,47 Eur.
	Šakių rajono savivaldybės 2018-2020 metų strateginio veiklos plano programos „Socialinės ir sveikatos apsaugos programa“ (kodas 13) 2 tikslo „Socialinių paslaugų prieinamumo ir pasirinkimo užtikrinimas“ seniūnijos uždavinio „Teikti bendrąsias paslaugas“ priemonę „Darbo su rizikos šeimomis organizavimas“ ir „Darbo su socialiai remtinomis šeimomis organizavimas“. Įgyvendinant  šias  priemones, seniūnijos socialinės darbuotojos darbui su rizikos šeimomis padėjo socialinės rizikos šeimoms, auginančioms vaikus, spręsti jų socialines problemas, taikydamos prevencines priemones, kurios padeda šeimai sėkmingai funkcionuoti ir konstruktyviai spręsti jų gyvenime kylančias problemas bei intervencines priemones, kuriant pagalbos planą kartu su klientu ir jį įgyvendinant. Buvo mokamas darbo užmokestis ir socialinio draudimo įmokos socialinei darbuotojai darbui su rizikos šeimomis išlaikyti (nuo 2018-07-01 funkcijos perduotos socialinių paslaugų centrui) 5711,00 Eur. Seniūnijoje 6 socialinės rizikos šeimos, kuriose auga 20 nepilnamečių vaikų.
	Šakių rajono savivaldybės 2018-2020 metų strateginio veiklos plano programos „Socialinės ir sveikatos apsaugos programa“ (kodas 13) uždavinio priemonę „Darbo su socialiai remtinomis šeimomis organizavimas“. Įgyvendinant šias priemones, buvo vykdomas socialinio būsto administravimas (surinkta 143,28 Eur) už būsto nuomą (planas 200,00 Eur), mokamas darbo užmokestis ir socialinis draudimas taip pat mokamas darbo užmokestis ir socialinis draudimas socialinio darbo organizatorės etatui išlaikyti 5913,00 Eur, transporto išlaikymas, socialiai remtinų (200 šeimų), rizikos šeimų (6 šeimos) ir turinčių negalią gyventojų lankymui (2018,00 Eur). Socialinių išmokų ir pašalpų mokėjimui panaudota 1149,00 Eur. Buvo surašyta 61 buities tyrimo aktas, atlikti visuomenei naudingą veiklą sudarytos 25 sutartys, išrašyti 79 siuntimai, priimti 485 prašymai gauti socialines išmokas ar paslaugas. 
	Šakių rajono savivaldybės 2018-2020 metų strateginio veiklos plano programos „Ūkio 
plėtros programa“ (kodas 12) 4 tikslo „Inovatyvi, pažangi žemės ūkio veikla, tausojanti aplinką bei sveikatą“ uždavinio „Teikti paslaugas, konsultuoti žemės ūkio subjektus ES ir nacionalinės paramos investicijų bei kitais žemės ūkio veiklos klausimais“ priemonę „Ūkinių subjektų konsultavimas pasėlių deklaravimo, žemės ūkio ir kaimo valdos įregistravimo, išmokų už pieną ir ūkinius gyvūnus ir kitais klausimais“. Funkcijos nuo 2018-01-01 buvo perduotos Žemės ūkio ir kaimo reikalų skyriui.
Šakių rajono savivaldybės 2018-2020 metų strateginio veiklos plano programos „Ūkio 
plėtros programa“ (kodas 12) 5 tikslo „Darnaus išteklių naudojimo skatinimas“ uždavinio „Kompleksiškai plėtoti ir puoselėti rekreacines teritorijas, želdynus bei kitas viešąsias erdves, pritaikant jas gyventojų bei verslo poreikiams“ priemonę „Aplinkotvarkos darbų vykdymas seniūnijoje“. Įgyvendinant priemonę, buvo tvarkomos seniūnijos teritorijoje esančios kapinės, šienaujama žolė, surenkamos ir išvežamos šiukšlės iš kapinių), buvo rūpinamasi, pagal galimybes, vandens tiekimu, avarinių ir pavojingų medžių išpjovimu, atliekami kiti priežiūros darbai (panaudota 21249,00 Eur). Buvo vykdomas seniūnijai priklausančių teritorijų žaliųjų plotų tvarkymas, šienaujama, grėbiami lapai, išvežamos šiukšlės. Želdinių, plotai buvo prižiūrimi ir tvarkomi pagal poreikį. Seniūnijos teritorijoje apšviestos gyvenviečių gatvės, vykdoma nuolatinė gatvių apšvietimo tinklų priežiūra, perdegusių lempų keitimas (išleista 200,00 Eur). Mokamas darbo užmokestis ir socialinio draudimo įmokos aplinkos išlaikymo darbuotojams 32317,00 Eur. 
Šakių rajono savivaldybės 2018-2020 metų strateginio veiklos plano programos „Mokymosi visą gyvenimą, jaunimo ir sporto programa“ (kodas 01) 6 tikslo „Švietimo kokybės gerinimas“ uždavinio „Kompleksiškai modernizuoti, renovuoti švietimo įstaigų mokymo (si) ir ugdymo (si) aplinką ir materialinę bazę (vaikų ir jaunimo ugdymo organizavimas)“ priemones  „Vykdyti Mokinių pavėžėjimo programą“. Įgyvendinant šias priemones, seniūnijos transportu iš aplinkinių kaimų buvo pavežama iki 17 mokinių iki Sintautų pagrindinės mokyklos pagal poreikį.
Šakių rajono savivaldybės 2018-2020 metų strateginio veiklos plano programos „Ūkio 
plėtros programa“ (kodas 12) 7 tikslo „Gyventojų užimtumo didinimas“ uždavinio „Organizuoti užimtumo didinimo programą“ priemonę „Įgyvendinti užimtumo didinimo programą“. 	Įgyvendinant priemonę, pagal patvirtintą rajono savivaldybės 2018 metų užimtumo didinimo programą, buvo įdarbinta 10 seniūnijos gyventojų, kurie atliko kelių, takų, pakelių bei viešojo naudojimo teritorijų tvarkymo ir priežiūros, želdinių priežiūros seniūnijoje laikino pobūdžio visuomenei naudingus darbus, teikiančius socialinę naudą vietos bendruomenei. Labiausiai socialiai pažeidžiami asmenys užsidirbo lėšų pragyvenimui (išmokėta 7480,00 Eur).
                     	Šakių rajono savivaldybės 2018-2020 metų strateginio veiklos plano programos „Valdymo programa“ (kodas 07) 8 tikslo „Efektyvaus viešojo valdymo sistemos sukūrimas“ uždavinio „Vykdyti viešojo administravimo veiklos tobulinimo programas“ priemones „Savivaldybės veiklos pagrindinių funkcijų vykdymas“ ir „Administracinės naštos mažinimo priemonės“. Siekdami įgyvendinti šio tikslo uždavinį vykdėme pagrindines seniūnijos veiklos funkcijas ir naudojome administracinės naštos mažinimo priemones. Buvo siekiama tobulinti vidaus administravimą, gerinti viešųjų ir administracinių paslaugų teikimo kokybę, sudarant sąlygas gyventojams dalyvauti seniūnijos valdymo procese. Įgyvendinant priemonę „Administracinės naštos mažinimo priemonės“, buvo išduota 198 vnt. pažymų juridiniams faktams patvirtinti ir susirašinėjant su kitomis institucijomis, (planas 200), buvo išduoti 30 laidojimo leidimų (planas 10), vykdoma gyvenamosios vietos deklaravimo funkcija, kurios metu išduota 241 pažyma (planas 250), išduoti leidimai saugotinų medžių ir krūmų kirtimo, genėjimo ar kitokio pašalinimo ar persodinimo darbams 22 vnt. (planas 15), atlikta 31 notarinis veiksmas. 
	Įgyvendinant šį planą bei tikslą, buvo užtikrinamas priskirtos teritorijos visuomenės viešųjų poreikių ir interesų tenkinimas bei seniūnijos funkcijų vykdymas. Seniūnija savalaikiai planavo ir efektyviai naudojo finansinius, žmogiškuosius bei materialinius išteklius, apibendrino statistinius praėjusių metų veiklos duomenis ir pateikė juos ataskaitoje seniūnijos gyventojams ir administracijos direktoriui.
 Seniūnijos funkcijos 2018 metais:
· neviršydama savo įgaliojimų, seniūnijos teritorijoje organizavo ir kontroliavo savivaldybės institucijų sprendimų įgyvendinimą arba pati juos įgyvendino;
· prireikus įvertino atskirų šeimų (asmenų) gyvenimo sąlygas bei poreikius ir pateikė savivaldybės administracijai siūlymus dėl socialinės paramos toms šeimoms (asmenims) reikalingumo ir paramos būdų;
· pagal kompetenciją organizavo vaiko teisių apsaugos prevenciją ir darbą su probleminėmis šeimomis, kuriose auga vaikai (iki 2018-07-01);	
· dalyvavo organizuojant civilinę saugą;
· dalyvavo rengiant ir įgyvendinant gyventojų užimtumo programas seniūnijos aptarnaujamoje teritorijoje;
· organizavo viešuosius ir visuomenei naudingus darbus; 
· organizavo ir (arba) kontroliavo savivaldybės kelių, bendrojo naudojimo teritorijų,
· kapinių, želdinių, gatvių, šaligatvių valymą ir priežiūrą, gatvių ir kitų viešų vietų apšvietimą;
· nustatyta tvarka organizavo socialinės paramos teikimą ir pašalpų mokėjimą;
· tvarkė priskirtus registrus ir nustatyta tvarka teikia duomenis;
· tvarkė gyvenamosios vietos deklaravimo duomenų ir gyvenamosios vietos neturinčių asmenų apskaitą.




Seniūnas                                                                                                       Kęstutis Birbilas
	

